พระราชบัญญัติโอนอำนาจหน้าที่และกิจการบริหารบางส่วนของสำนักงานปลัดกระทรวง กระทรวงอุตสาหกรรม ไปเป็นของสำนักงานเศรษฐกิจอุตสาหกรรม กระทรวงอุตสาหกรรม พ.ศ. 2534
ประกาศวันที่ 1991-09-04

content: พระราชบัญญัติ โอนอำนาจหน้าที่และกิจการบริหารบางส่วนของสำนักงาน ปลัดกระทรวง กระทรวงอุตสาหกรรม ไปเป็นของ สำนักงานเศรษฐกิจอุตสาหกรรม กระทรวงอุตสาหกรรม พ.ศ. ๒๕๓๔
content: ภูมิพลอดุลยเดช ป.ร. ให้ไว้ ณ วันที่ ๒๑ สิงหาคม พ.ศ. ๒๕๓๔ เป็นปีที่ ๔๖ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนอำนาจหน้าที่ กิจการ ทรัพย์สิน สิทธิ หนี้ ข้าราชการ ลูกจ้าง และเงินงบประมาณของสำนักงานปลัดกระทรวง กระทรวงอุตสาหกรรม เฉพาะในส่วนที่เกี่ยวกับกองเศรษฐกิจอุตสาหกรรมและสำนักงานพัฒนาอุตสาหกรรมหลัก
content: ไปเป็นเป็นของสำนักงานเศรษฐกิจอุตสาหกรรม กระทรวงอุตสาหกรรม จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนอำนาจหน้าที่และกิจการบริหารบางส่วนของสำนักงานปลัดกระทรวง กระทรวงอุตสาหกรรม ไปเป็นของสำนักงานเศรษฐกิจอุตสาหกรรม กระทรวงอุตสาหกรรม พ.ศ. ๒๕๓๔”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนบรรดาอำนาจหน้าที่เกี่ยวกับราชการของสำนักงานปลัดกระทรวง กระทรวงอุตสาหกรรม เฉพาะในส่วนที่เกี่ยวกับกองเศรษฐกิจอุตสาหกรรมและสำนักงานพัฒนาอุตสาหกรรมหลัก และบรรดาอำนาจหน้าที่ของเจ้าหน้าที่กองเศรษฐกิจอุตสาหกรรมและสำนักงานพัฒนาอุตสาหกรรมหลัก สำนักงานปลัดกระทรวง กระทรวงอุตสาหกรรม
sectionNo: 3
content: ไปเป็นของสำนักงานเศรษฐกิจอุตสาหกรรม กระทรวงอุตสาหกรรม หรือของเจ้าหน้าที่สำนักงานเศรษฐกิจอุตสาหกรรม กระทรวงอุตสาหกรรม แล้วแต่กรณี
sectionNo: 4
content: มาตรา ๔ ให้โอนบรรดากิจการ ทรัพย์สิน สิทธิ หนี้ ข้าราชการ ลูกจ้าง และเงินงบประมาณของสำนักงานปลัดกระทรวง กระทรวงอุตสาหกรรม เฉพาะในส่วนที่เกี่ยวกับกองเศรษฐกิจอุตสาหกรรมและสำนักงานพัฒนาอุตสาหกรรมหลัก ไปเป็นของสำนักงานเศรษฐกิจอุตสาหกรรม กระทรวงอุตสาหกรรม
sectionNo: 5
content: มาตรา ๕ ให้รัฐมนตรีว่าการกระทรวงอุตสาหกรรมรักษาการตามพระราชบัญญัตินี้
content: ผู้รับสนองพระบรมราชโองการ อานันท์ ปันยารชุน นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่พระราชบัญญัติปรับปรุงกระทรวง ทบวง กรม พ.ศ. ๒๕๓๔ กำหนดให้จัดตั้งสำนักงานเศรษฐกิจอุตสาหกรรมขึ้นเป็นส่วนราชการที่มีฐานะเป็นกรมในกระทรวงอุตสาหกรรม โดยให้รวมกองเศรษฐกิจอุตสาหกรรมและสำนักงานพัฒนาอุตสาหกรรมหลัก ในสำนักงานปลัดกระทรวง
content: กระทรวงอุตสาหกรรม เข้าไว้ในสำนักงานเศรษฐกิจอุตสาหกรรมที่จัดตั้งขึ้นใหม่ด้วย ในการนี้ สมควรโอนบรรดาอำนาจหน้าที่ กิจการ ทรัพย์สิน สิทธิ หนี้ ข้าราชการ ลูกจ้าง และเงินงบประมาณของสำนักงานปลัดกระทรวง กระทรวงอุตสาหกรรม เฉพาะในส่วนที่เกี่ยวกับกองเศรษฐกิจอุตสาหกรรมและสำนักงานพัฒนาอุตสาหกรรมหลัก
content: ไปเป็นของสำนักงานเศรษฐกิจอุตสาหกรรม กระทรวงอุตสาหกรรม จึงจำเป็นต้องตราพระราชบัญญัตินี้